open-index/open-wikipedia-markdown huggingface dataset:
সুনীল বল

**সুনীল বল** (, ; জন্ম: ১ জানুয়ারি ১৯৯৮) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বিরাটনগর সিটি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেলেন।

২০১৬–১৭ মৌসুমে, নেপালি ক্লাব থ্রি স্টারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; থ্রি স্টারের হয়ে ৩ মৌসুম অতিবাহিত করার পর ২০১৯–২০ মৌসুমে তিনি চেয়াসাল যুব দলে যোগদান করেছেন। চেয়াসাল যুব দলে মাত্র ১ মৌসুম অতিবাহিত করার পর বিরাটনগর সিটির সাথে চুক্তি স্বাক্ষর করেছেন।

২০১৮ সালে, সুনীল নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। তিনি ২০১৬ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৮ ম্যাচে ১টি গোল করেছেন।

## প্রারম্ভিক জীবন
সুনীল বল ১৯৯৮ সালের ১লা জানুয়ারি তারিখে নেপালের চুরিয়ামাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সুনীল নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। সুনীল ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ২ ম্যাচে অংশগ্রহণ করেছেন।

২০১৬ সালের ২৯শে মে তারিখে, ১৮ বছর, ৪ মাস ও ২৮ দিন বয়সে, ডান পায়ে ফুটবল খেলায় পারদর্শী সুনীল লাওসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় অঞ্জন বিষ্টের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি নেপাল ১–১ গোলে ড্র করেছিল। নেপালের হয়ে অভিষেকের বছরে সুনীল সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ৩ মাস ও ৮ দিন পর, নেপালের জার্সি গায়ে প্রথম গোলটি করেছেন; ২০১৮ সালের ৬ই সেপ্টেম্বর তারিখে, ভুটানের বিরুদ্ধে ম্যাচের ৭১তম মিনিটে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালের আন্তর্জাতিক ফুটবলার
বিষয়শ্রেণী:নেপালি ফুটবলার
বিষয়শ্রেণী:নেপাল সুপার লিগের খেলোয়াড়
বিষয়শ্রেণী:থ্রি স্টার ক্লাবের খেলোয়াড়
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী নেপালি
বিষয়শ্রেণী:পুরুষ ফুটবল মধ্যমাঠের খেলোয়াড়
সুমন লামা

**সুমন লামা** (, ; জন্ম: ৯ মার্চ ১৯৯৬) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বুটবল লুম্বিনি এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন।

২০১৩–১৪ মৌসুমে, নেপালি ক্লাব সংকটা বয়েজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সংকটা বয়েজের হয়ে ৫ মৌসুম অতিবাহিত করার পর ২০১৮–১৯ মৌসুমে তিনি নেপাল পুলিশে যোগদান করেছেন। ২০২১–২২ মৌসুমে, তিনি নেপাল পুলিশ হতে নেপালি ক্লাব বুটবল লুম্বিনিতে যোগদান করেছেন। ২০১৮ সালে, সুমন নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৬ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৯ ম্যাচে ১টি গোল করেছেন।

## প্রারম্ভিক জীবন
সুমন লামা ১৯৯৬ সালের ৯ই মার্চ তারিখে নেপালের সাসাপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সুমন নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। সুমন ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন।

২০১৬ সালের ১৩ই জানুয়ারি তারিখে, ১৯ বছর, ১০ মাস ও ৪ দিন বয়সে, ডান পায়ে ফুটবল খেলায় পারদর্শী সুমন শ্রীলঙ্কার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬৯তম মিনিটে আক্রমণভাগের খেলোয়াড় নবযুগ শ্রেষ্ঠের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি নেপাল ১–০ গোলের ব্যবধানে জয়লাভ করেছিল। নেপালের হয়ে অভিষেকের বছরে সুমন সর্বমোট ৫ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ফুটবলার
বিষয়শ্রেণী:নেপালের আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
সূর্যনেলী ধর্ষণ মামলা

**সূর্যনেলী ধর্ষণ মামলা** (**সূর্যনেলী যৌন কেলেঙ্কারিও** বলা হয়) ১৯৯৬ সালে ভারতের কেরালার সূর্যনেলী নামের ১৬ বছর বয়সী এক স্কুলছাত্রীকে অপহরণ এবং পরবর্তীতে ধর্ষণের ঘটনাকে নির্দেশ করে। মেয়েটিকে বিয়ের প্রতিশ্রুতি দিয়ে ১৯৯৬ সালের ১৬ জানুয়ারি অপহরণ করা হয়। মেয়েটি অভিযোগ করেছিল যে ৪০ দিন ধরে ৪২ জন অভিযুক্ত ব্যক্তির মধ্যে ৩৭ জন তাকে ধর্ষণ করেছে। বাকিরা অপরাধে প্ররোচিত করেছিল। তৎকালীন কেন্দ্রীয় মন্ত্রী এবং পরে কংগ্রেস পার্টির নেতৃত্বাধীন ইউডিএফ -এর অন্তর্গত রাজ্যসভার ডেপুটি চেয়ারম্যান পিজে কুরিয়ানএর নাম উঠে আসার ফলে সমস্যাটির রাজনীতিকরণ হয়েছিল, বিশেষত সাধারণ নির্বাচন আসন্ন ছিল। বেশ কিছু নারী অধিকার কর্মী কে অজিতা ও সুজা সুসান জর্জ, এবং এনএফডব্লিউ ও আনোয়েশি মত নারী সংগঠন ঘটনাটির ব্যাপারে আগ্রহ দেখিয়েছিল।

কোট্টায়ামের একটি বিশেষ আদালত ২০০০ সালের ২রা সেপ্টেম্বর ৩৯ জনের মধ্যে ৩৫ জনকে বিচারের মুখোমুখি করে, বিভিন্ন অভিযোগে দোষী সাব্যস্ত করে। ২০০২ সালের ১২ জুলাই, প্রধান অভিযুক্ত - ধর্মরাজনকে বিভিন্ন অভিযোগে দোষী সাব্যস্ত করা হয় এবং যাবজ্জীবন কারাদণ্ড দেওয়া হয়। যাইহোক, তিনি ২০০৫ সালের ২৫ অক্টোবর জামিনে কারাগার মুক্ত হন এবং তারপর নিখোঁজ হন। ২০০৫ সালের ২০ জানুয়ারি, কেরালা হাইকোর্ট নির্যাতিতার বিবৃতির সমর্থনে কোন প্রমাণের অভাবে প্রধান আসামি ধর্মরাজন ব্যতীত বাকি ৩৫ জন দোষীকে বেকসুর খালাস দেয়। সূর্যনেলীকে আদালত অনাস্থাভাজন বলে মনে করেছিলেন।  এই রায়ের সমালোচনা করেছেন নারী অধিকার কর্মীরা। ২০১৩  সালের জানুয়ারিতে, ভারতের সুপ্রিম কোর্ট কর্তৃক হাইকোর্টের প্রদত্ত বেকসুর খালাসের রায় বাতিল করে এবং নতুন করে শুনানির আদেশ দেয়। ২০১৩ সালের ফেব্রুয়ারির শুরুর দিকে, ধর্মরাজন একটি টিভি সাক্ষাৎকারে হাজির হয়েছিলেন এবং বলেছিলেন যে পিজে কুরিয়েন জড়িত ছিলেন এবং পুলিশ তা ধামাচাপা দিয়েছে। এটি একটি বিতর্ক সৃষ্টি করেছিল এবং রাজনীতিবিদরা কুরিয়েনের পদত্যাগ দাবি করতে শুরু করেছিলেন। কেরলের হাইকোর্ট ২০০৭  সালের ৪ এপ্রিল অধ্যাপক কুরিয়েনকে সকল অভিযোগ থেকে অব্যাহতি দিয়েছেন। সুপ্রিম কোর্টও তা নিশ্চিত করেছে। এটি ভারতীয় সংসদেও খণ্ডিত হয়েছে।  এর পরেই ধর্মরাজনকে গ্রেফতার করা হয়। মে মাসে, তিনি তার আগের বক্তব্য প্রত্যাহার করেন। কুরিয়ানকে কেরালা হাইকোর্ট বেকসুর খালাসের রায় প্রদান করে।

২০১৪ সালের ৪ এপ্রিল, কেরালা হাইকোর্ট ধর্মরাজনের যাবজ্জীবন কারাদণ্ড বহাল রাখেন এবং ৩৫ জন বেঁচে যাওয়া আসামির মধ্যে ৭ জনকে মুক্তি দেন।, মামলাটি সুপ্রিম কোর্টে আপীল করা হয়েছে।

## তথ্যসূত্র

বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:নারীর প্রতি সহিংসতার ঘটনা
বিষয়শ্রেণী:ভারতে গণধর্ষণ
বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:১৯৯৬-এ ভারতে অপরাধ
জাহরা শোজাই

**জাহরা শোজাই** একজন ইরানি রাজনীতিবিদ। ইরানি মহিলাদের অধিকার আদায়ের ক্ষেত্রে একজন প্রধান আইনজীবী, তিনি প্রেসিডেন্ট খাতামীর অধীনে মহিলা বিষয়ক উপদেষ্টা ছিলেন এবং ১৯৯৭-২০০৫ পর্যন্ত তার মন্ত্রিসভার সদস্য ছিলেন।

## সেন্টার ফর ওম্যানস পার্টিসিপেশন
১৯৯৭ সালে, খাতামি সেন্টার ফর ওম্যানস পার্টিসিপেশন বা মহিলাদের অংশগ্রহণের কেন্দ্র স্থাপন করেন। তখন রাষ্ট্রপতি পদে যোগদান করে দেশে নারীদের বিষয় পরিচালনার জন্য এটি প্রধান প্রতিষ্ঠান হয়ে ওঠে। ২০০৫ সালে যখন আহমাদিনেজাদ রাষ্ট্রপতি পদ গ্রহণ করেন, তখন তিনি এর নামকরণ করেন মহিলা ও পরিবার বিষয়ক কেন্দ্র (মারকাজ-ই-ওমর-ই-জনান ভা খানভাদেহ রিয়াসাত-ই জোমহুরি)।

## ইরানের মন্ত্রিসভায় নিয়োগ
রাষ্ট্রপতি খাতামি জহরা শোজাইকে তার নারী বিষয়ক উপদেষ্টা (পূর্বে শাহলা হাবিবির একটি পদ) এবং নারী অংশগ্রহণ কেন্দ্রের প্রধান হিসাবে নিয়োগ করেন। এই নিয়োগ তাকে ইরানের রাষ্ট্রপতি মন্ত্রিসভার সদস্য করে তোলে। জহরা শোজাই, মাসুম ইবতেকারের সাথে ইসলামী বিপ্লবের পর প্রথম মন্ত্রিসভায় নারীদের অন্তর্ভুক্ত করার জন্য অংশগ্রহণ করেন।

## উত্তরণ
২০০৫ সালের প্রেসিডেন্ট মাহমুদ আহমাদিনেজাদের নির্বাচনের সাথে সাথে নাসরিন সোলতানখাহকে শোজাইয়ের পদে নিযুক্ত করা হয়। সেন্টার ফর উইমেন পার্টিসিপেশন এর বিপরীতে এই কেন্দ্রটির নামকরণ করা হয় নারী ও পরিবার বিষয়ক কেন্দ্র, কারণ এ নামটি খাতামীর অধীনে বলা হত। তবে অংশগ্রহণ আর নীতিগতভাবে গুরুত্ব ছিল না।

## শোজাইর নারী অধিকার সম্পর্কে চিন্তা
তিনি ইরানের সংবিধানের অনুচ্ছেদ ১৫ এ প্রেসিডেন্ট প্রার্থীদের যোগ্যতা অর্জনের জন্য অসহায়ভাবে একটি আরবি শব্দ ব্যবহার করেছে আর তা হলো - রিজাল, যার অর্থ "পুরুষ" বা "ভদ্রলোক"। তিনি এর বিরোধীতা করেন এবং বলেন যে, একজন পুরুষ যেমন প্রেসিরডন্ট হতে পারে তেমনি একজন নারীও হতে পারে। শোজাই সাংবাদিকদের বলেছিলেন যে তিনি রিজাল শব্দটি একবারে বাদ দিতে চান। তিনিই প্রথম এই বিষয়টা তুলে ধরেননি। তার আগে, ইসলামিক রিপাবলিকের প্রথম সংসদে তেহরানের সাংসদ এবং ১৯৯২ সালে ইরানের ইসলামী বিপ্লব নারীদের সোসাইটির প্রতিষ্ঠাতা আজম তালেঘানি১৯৯৭, ২০০১, ২০০৫, ২০০৯ এবং ২০১৭ সালে ভোটের জন্য নিবন্ধন করে একই কাজ করার চেষ্টা করেছিলেন। অবশ্যই, তিনি প্রতিবার গার্ডিয়ান কাউন্সিল দ্বারা ছিটকে পড়েছিলেন বটে কিন্তু ২০১৯ সালে তার মৃত্যুর আগ পর্যন্ত তিনি কখনই লড়াই ছেড়ে দেননি। এক ক্লাবহাউসের আড্ডায় শোজাই বলেন যে, তিনি বিশ্বাস করেন অভিভাবক পরিষদের তার প্রার্থিতা প্রত্যাখ্যান করার কোন কারণ নেই। এমনকি তিনি দাবি করেন যে তার নাম ৪০ জন প্রার্থীর সংক্ষিপ্ত তালিকায় রয়েছে যা অভিভাবক পরিষদ সাধারণভাবে যোগ্য বলে মনে করে। রাষ্ট্রবিজ্ঞানী জাহরা শোজায়েই কয়েক দশক ধরে ইসলামী প্রজাতন্ত্রের নারীদের অধিকারের জন্য লড়াই করে আসছেন। এখন তিনি মনে করেন, সামনের সারির রাজনীতিতে যাওয়ার সময় এসেছে-এবং দেশের প্রথম নারী প্রেসিডেন্ট হওয়ার। খাতামি প্রশাসনের সময় মহিলা বিষয়ক উপদেষ্টা ৬৫ বছর বয়সী জাহরা শোজাই একমাত্র বিশিষ্ট মহিলা যিনি জুন মাসের নির্বাচনে প্রেসিডেন্ট পদে নির্বাচন করার জন্য নিবন্ধন করেছিলেন। অথচ ইরানের সরকার কোনো নারীকেই প্রেসিডেন্ট পদে প্রতিদ্বন্দ্বিতা করার অনুমতি দেননি।
## বহিঃসংযোগ

* ইরানে নারীদের অবস্থান: অতীত অর্জন এবং ভবিষ্যতের সম্ভাবনা

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:ইরানি নারী অধিকার কর্মী
বিষয়শ্রেণী:রাজনীতিতে ইরানি নারী
বিষয়শ্রেণী:২১শ শতাব্দীর ইরানি নারী রাজনীতিবিদ
বিষয়শ্রেণী:২১শ শতাব্দীর ইরানি রাজনীতিবিদ
বিষয়শ্রেণী:২১শ শতাব্দীর ইরাকি রাজনীতিবিদ
বিষয়শ্রেণী:তেহরানের রাজনীতিবিদ
বিষয়শ্রেণী:২০২৪-এ মৃত্যু
অরুনা শানবাগ মামলা

**অরুনা রামচন্দ্র শানবাগ** (১ জুন ১৯৪৮ - ১৮ মে ২০১৫), একজন ভারতীয় নার্স ছিলেন, যিনি যৌন নিপীড়নের ফলে প্রায় ৪২ বছর কোমায় ছিলেন এবং তাঁর নিকটজনের কাছ থেকে আদালতে স্বেচ্ছামৃত্যুর আবেদন করে মামলা করা হয়েছিল, এতে তিনি মনোযোগের কেন্দ্রে চলে এসেছিলেন।

১৯৭৩ সালে, মুম্বাইয়ের পারেলের কিং এডওয়ার্ড মেমোরিয়াল হাসপাতালে জুনিয়র নার্স হিসেবে কাজ করার সময়, শানবাগ একজন ওয়ার্ড বয় সোহানলাল ভার্থা ওয়ালমিকি দ্বারা যৌন নিপীড়নের শিকার হন এবং হামলার পর কোমায় চলে যান। সুপ্রিম কোর্টে পরোক্ষে অরুণার স্বেচ্ছামৃত্যুর আবেদন করেন সাংবাদিক ও সমাজকর্মী পিঙ্কি বিরানি। তাঁর আর্জি ছিল, যে জীবনদায়ী ব্যবস্থার মাধ্যমে অরুণাকে কৃত্রিমভাবে বাঁচিয়ে রাখা হয়েছে, তা তুলে নিয়ে অরুণার মৃত্যুকে ত্বরান্বিত করা হোক। কিন্তু হাসপাতালের ডাক্তার, নার্সরা পিঙ্কির সেই আবেদনের তীব্র বিরোধিতা করেন। তার প্রেক্ষিতে ২০১১ সালের ২৪ জানুয়ারি সুপ্রিম কোর্ট পিঙ্কির আর্জি খারিজ করে দেয়। তবে শীর্ষ আদালত তখন এও বলেছিল, পিঙ্কি যা চাইছেন, তার জন্য হাসপাতালের কর্মীদের রাজি হতে হবে।

তিনি প্রায় ৪২ বছর ধরে কোমায় থাকার পর ২০১৫ সালের ১৮ই মে নিউমোনিয়ায় মারা যান।

## ভুক্তভোগী
অরুণা শানবাগ ১৯৪৮ সালে কর্ণাটকের উত্তর কন্নড়ের হলদিপুরে জন্মগ্রহণ করেন। তিনি মুম্বাইয়ের কিং এডওয়ার্ড মেমোরিয়াল হাসপাতালে (কেইএম) নার্স হিসেবে কাজ নিযুক্ত ছিলেন। হামলার সময়, তিনি একই হাসপাতালে নিযুক্ত একজন ডাক্তারের সাথে সম্পর্কে জড়িত ছিলেন।

## আক্রমণ
তৎকালীন ২৫ বছর বয়সী শানবাগ ১৯৭৩ সালের ২৭ নভেম্বর রাতে কিংস এডওয়ার্ড মেমোরিয়াল হাসপাতালে চুক্তিভিত্তিক কর্মী সোহানলাল ভরতা ওয়ালমিকি দ্বারা যৌন নির্যাতনের শিকার হন। সোহানলাল তার উপর হামলা চালায়, যখন শানবাগ হাসপাতালের বেসমেন্টে কাপড় পরিবর্তন করছিলেন। তিনি তাকে একটি কুকুরের চেইন দিয়ে শ্বাসরোধ করেন এবং ধর্ষণ করেন। এই ঘটনার ফলে মস্তিষ্কে অক্সিজেন সরবরাহ বিচ্ছিন্ন হয়, যার ফলে মস্তিষ্কের স্টেম সংকোচন, সার্ভিকাল কর্ড ইনজুরি এবং কর্টিক্যাল ব্লাইন্ডনেস হয়। পরদিন সকাল ৭:৪৫ টায় একজন ক্লিনার তাকে দেখতে পায়।

## অপরাধী
সোহানলাল ধরা পড়েন এবং হামলা ও ডাকাতির দায়ে দোষী সাব্যস্ত হন এবং তিনি সাত বছরের কারাদণ্ড ভোগ করে ১৯৮০ সালে মুক্তি পান। তাকে ধর্ষণ, যৌন শ্লীলতাহানি বা অপ্রাকৃত যৌন অপরাধের জন্য দোষী সাব্যস্ত করা হয়নি, ফলে তাকে শেষ পর্যন্ত যাবজ্জীবন কারাদণ্ডে দণ্ডিত করা সম্ভব হয়নি।

## তথ্যসূত্র

বিষয়শ্রেণী:নারীর প্রতি সহিংসতার ঘটনা
বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:ভারতে ধর্ষণ
বিষয়শ্রেণী:ভারতীয় হিন্দু
বিষয়শ্রেণী:২০১৫-এ মৃত্যু
বিষয়শ্রেণী:২০১১-এ ভারত
বিষয়শ্রেণী:১৯৪৮-এ জন্ম
বিষয়শ্রেণী:ভারতীয় সেবিকা
বিষয়শ্রেণী:মুম্বইয়ে অপরাধ
বিষয়শ্রেণী:ভারতে নিউমোনিয়ায় মৃত্যু
রুচিকা গিরহোত্রা মামলা

**রুচিকা গিরহোত্রা মামলা**  হল ১৯৯০ সালে ভারতের হরিয়ানার পুলিশ মহাপরিদর্শক শম্ভু (এসপিএস রাঠোর) কর্তৃক ১৪ বছর বয়সী রুচিকা গিরহোত্রার শ্লীলতাহানির অভিযোগ। একটি অভিযোগ করার পর নির্যাতিতাকে, তার পরিবারকে ও তার বন্ধুদের পুলিশ পরিকল্পিতভাবে হয়রানির শিকার করেছিল, যার ফলে সে শেষ পর্যন্ত আত্মহত্যা করে। ২০০৯ সালের ২২ ডিসেম্বর, ১৯ বছরে ৪০ টি স্থগিতাদেশ এবং ৪০০ এরও বেশি শুনানির পর, আদালত অবশেষে রাঠোরকে আইপিসি (শ্লীলতাহানি) ৩৫৪  ধারায় দোষী সাব্যস্ত করে এবং তাকে ছয় মাসের কারাদণ্ড এবং এক হাজার টাকা জরিমানা করে। সিবিআই রাঠোরের আবেদনের বিরোধিতা করেছিল এবং দোষী সাব্যস্ত হওয়ার পর তার সাজা ছয় মাস থেকে বাড়িয়ে সর্বোচ্চ দুই বছর করার দাবি করেছিল। কেন্দ্রীয় তদন্ত ব্যুরোর (সিবিআই) বিশেষ আদালত কর্তৃক তার দোষী সাব্যস্ত হওয়ার বিরুদ্ধে করা আবেদন প্রত্যাখ্যান করে, চণ্ডীগড় জেলা আদালত ২৫ মে অপমানিত প্রাক্তন পুলিশ আধিকারিককে দেড় বছরের সশ্রম কারাদণ্ড প্রদান করে, তার আগের ছয় মাসের সাজা বৃদ্ধি করে এবং অবিলম্বে হেফাজতে নেওয়া হয় ও বুড়াইল কারাগারে নিয়ে যাওয়া হয়। ২০১০ সালে ১১ নভেম্বর, সুপ্রিম কোর্ট এসপিএস রাঠোরকে এই শর্তে জামিন দেয় যে তিনি চণ্ডীগড়ে থাকবেন। সম্প্রতি, ভারতের সুপ্রিম কোর্ট শ্লীলতাহানি মামলায় রাঠোরকে দোষী সাব্যস্ত করেছে কিন্তু তার বয়স বিবেচনায় ইতিমধ্যেই তার দেওয়া ছয় মাসের কারাদণ্ডের শাস্তি সীমিত করেছে।

## পটভূমি
রুচিকা গিরহোত্রা চণ্ডীগড়ের সেক্রেড হার্ট স্কুল ফর গার্লসের দশম শ্রেণীর (১৯৯১ সালের ব্যাচের) ছাত্রী ছিলেন। তার বাবা এসসি গিরহোত্রা ছিলেন ইউকো ব্যাংকে ম্যানেজার। দশ বছর বয়সে তার মা মারা যান। তার  আশু নামে এক ভাই ছিল।

রুচিকা তার বন্ধু আরাধনা প্রকাশের সাথে হরিয়ানা লন টেনিস অ্যাসোসিয়েশনে (এইচএলটিএ) প্রশিক্ষণার্থী হিসাবে তালিকাভুক্ত হয়েছিল।

আরাধনার বাবা -মা আনন্দ ও মধু প্রকাশ ৪০০ এরও বেশি শুনানিতে অংশ নিয়েছিলেন, পরে হয়রানির কারণে রুচিকার বাবা ও ভাইকে পাঁচকুলা ছেড়ে চলে যেতে হয়েছিল। সুপ্রিম কোর্টের আইনজীবী পঙ্কজ ভরদ্বাজ এবং মিত মালহোত্রা ১৯৯৬ সাল থেকে বিনা পারিশ্রমিকে এই মামলা লড়ছেন।

## প্রভাব
মামলাটি সংসদে বিতর্কের জন্য আনা হয়েছিল। অপরাধীকে ১৯ বছর পরে দোষী সাব্যস্ত করা হয়েছে, কিন্তু শাস্তি হিসাবে তিনি যা পেয়েছিলেন তা ছিল ৬ মাসের কারাদণ্ড। দোষী সাব্যস্ত হওয়ার ১০ মিনিটের মধ্যেই তিনি জামিনে বেরিয়ে যান। এটা কি আমাদের সবার জন্য লজ্জার বিষয় নয়?

হরিয়ানার প্রাক্তন মুখ্যমন্ত্রী ওম প্রকাশ চৈতালাকে এই মামলার বিষয়ে জিজ্ঞাসা করা হলে, এটি একটি "তুচ্ছ বিষয়" বলে উড়িয়ে দিয়েছেন।

## তথ্যসূত্র

বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:নারীর প্রতি সহিংসতার ঘটনা
বিষয়শ্রেণী:ভারতে ধর্ষণ
বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:ভারতে খুন
বিষয়শ্রেণী:ভারতে যৌন হয়রানি
শক্তি মিল গণধর্ষণ

থাম্ব|শক্তি মিলস, মুম্বাই, ভারত
**২০১৩ সালের মুম্বাই গণধর্ষণ বা** **শক্তি মিলের গণধর্ষণ** সেই ঘটনাকে বোঝায় যেখানে মুম্বাইয়ের একটি ইংরেজি ভাষার ম্যাগাজিনে ইন্টার্নি করা একজন ২২ বছর বয়সী ফটোসাংবাদিককে একজন কিশোরসহ পাঁচজন মিলে গণধর্ষণ করেছিল। ঘটনাটি ঘটেছিল ২০১৩ সালের ২২ আগস্ট, যখন তিনি একজন পুরুষ সহকর্মীর সঙ্গে দক্ষিণ মুম্বাইয়ের মহালক্ষ্মীর কাছে নির্জন শক্তি মিলস কম্পাউন্ডে গিয়েছিলেন। নির্যাতিতার সহকর্মীকে বেল্ট দিয়ে বেঁধে রাখা হয় এবং মহিলাকে অভিযুক্তরা ধর্ষণ করে। অভিযুক্তরা যৌন নিপীড়নের সময় নির্যাতিতার ছবি তুলেছিল, এবং ধর্ষণের কথা অন্য কোথাও বললে তা সামাজিক যোগাযোগ মাধ্যমে ছড়িয়ে দেওয়ার হুমকি দিয়েছিল। পরে, আঠারো বছর বয়সী কল সেন্টারের একজন কর্মচারী জানান যে তিনিও মিল কমপ্লেক্সের ভিতরে ২০১৩ সালের ৩১ জুলাই গণধর্ষণের শিকার হয়েছেন।

২০১৪ সালের ২০ মার্চ, মুম্বাইয়ের একটি দায়রা আদালত ১৩ টি মামলায় উভয় ক্ষেত্রে পাঁচজন প্রাপ্তবয়স্ক অভিযুক্তকে দোষী সাব্যস্ত করে। ২০১৪ সালের ৪ এপ্রিল, ফটোসাংবাদিক ধর্ষণ মামলায় তিনজন পুনরাবৃত্ত অপরাধীকে মৃত্যুদণ্ড দেয় আদালত। অন্য দুই আসামির মধ্যে একজনকে যাবজ্জীবন কারাদণ্ড দেওয়া হয়েছে এবং অন্য আসামি এই মামলায় রাজসাক্ষী হয়েছে। দুটি ক্ষেত্রেই একজন করে মোট দুজন নাবালকের বিচার কিশোর বিচার বোর্ড পৃথকভাবে বিচার করেছিল। ২০১৫ সালের  ১৫ জুলাই তাদের দোষী সাব্যস্ত করা হয়েছিল এবং একটি নাসিক সংস্কার স্কুলে তিন বছরের (হেফাজতে থাকা সময় সহ) সাজা দেওয়া হয়েছিল, ভারতীয় আইনে কিশোর অপরাধীর এটাই সর্বোচ্চ শাস্তি।

## ঘটনা
মুম্বাইয়ে কর্মরত একজন ২২ বছর বয়সী ফটো সাংবাদিককে শক্তি মিল কম্পাউন্ডে পাঁচজন লোক গণধর্ষণ করে, যেখানে তিনি ২০১৩ সালের ২২ আগস্ট একজন পুরুষ সহকর্মীর সঙ্গে পত্রিকার কাজ নিয়ে গিয়েছিলেন। দুই ভুক্তভোগীর পুলিশকে দেওয়া বিবৃতি অনুসারে, ফটোসাংবাদিক ও তার সহকর্মী নির্জন শক্তি মিল কম্পাউন্ডের কিছু ছবি তোলার জন্য একটি অ্যাসাইনমেন্টে বিকাল ৫ টার সময় তাদের অফিস ত্যাগ করেন। পাঁচজন অভিযুক্ত পুরুষ সহকর্মীকে বেঁধে ফেলে এবং ফটোসাংবাদিককে পরপর ধর্ষণ করে, তার গলায় বিয়ারের ভাঙা বোতল চেপে ধরে, যাতে সে সাহায্যের জন্য চিৎকার করতে না পারে। এরপর ধর্ষকরা ভিকটিমকে অপরাধের স্থান পরিষ্কার করতে বাধ্য করে এবং মুঠোফোনে তার দুটি ছবি তুলে নেয় এবং হুমকি দেয় যে সে যদি হামলার খবর দেয় তাহলে ছবিগুলো সামাজিক যোগাযোগ মাধ্যমে প্রকাশ করা হবে।

## তথ্যসূত্র

বিষয়শ্রেণী:ভারতে ধর্ষণ
বিষয়শ্রেণী:নারীর প্রতি সহিংসতার ঘটনা
বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:ভারতে গণধর্ষণ
বিষয়শ্রেণী:মুম্বইয়ে অপরাধ
বিষয়শ্রেণী:২০১৩-এ ভারতে অপরাধ
সন্তোষ তামাং

**সন্তোষ তামাং** (, ; জন্ম: ৬ আগস্ট ১৯৯৪) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বিরাটনগর সিটি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৮–১৯ মৌসুমে, নেপালি ক্লাব নেপাল সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সেনাবাহিনীর হয়ে ৩ মৌসুম অতিবাহিত করার পর ২০২১–২২ মৌসুমে তিনি বিরাটনগর সিটিতে যোগদান করেছেন। মাঝে তিনি এক মৌসুমে জন্য নেপাল সেনাবাহিনীর হয়ে ধারে খেলেছেন। সন্তোষ ২০১৯ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।

## প্রারম্ভিক জীবন
সন্তোষ তামাং ১৯৯৪ সালের ৬ই আগস্ট তারিখে নেপালের ললিতপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৯ সালের ২১শে মার্চ তারিখে, ২৪ বছর, ৭ মাস ও ১৫ দিন বয়সে, ডান পায়ে ফুটবল খেলায় পারদর্শী সন্তোষ কুয়েতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় ভরত খবাসের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি নেপাল ০–০ গোলে ড্র করেছিল। নেপালের হয়ে অভিষেকের বছরে সন্তোষ সর্বমোট ৮ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ফুটবলার
বিষয়শ্রেণী:নেপালের আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
দারুল উলুম নিউক্যাসল

**জামিয়া দারুল উলুম নিউক্যাসল** দক্ষিণ আফ্রিকার কোয়াজুলু-নাটাল প্রদেশের নিউক্যাসলে অবস্থিত কলেজ সমমানের একটি দেওবন্দি মাদ্রাসা। এটিই দক্ষিণ আফ্রিকায় উচ্চতর ইসলামি পড়াশোনার প্রথম আনুষ্ঠানিক শিক্ষাপ্রতিষ্ঠান, একইসাথে দক্ষিণ আফ্রিকার প্রথম দেওবন্দি মাদ্রাসা। ১৯৭৩ সালে কাসিম সেমা এটি প্রতিষ্ঠা করেন। এটিকে দক্ষিণ আফ্রিকার সমস্ত দারুল উলুমের মা বলা হয়। ভারতীয় উপমহাদেশে এ ধরনের শিক্ষাপ্রতিষ্ঠানে শুধুমাত্র হানাফি ফিকহ শিক্ষা দেওয়া হলেও এটিতে হানাফি ও শাফিঈ উভয় ফিকহ শিক্ষা দেওয়া হয়।

## ইতিহাস
১৯৭৩ সালের ১৩ মে মাত্র ৯ জন ছাত্র নিয়ে আনুষ্ঠানিকভাবে দারুল উলুম নিউক্যাসেলের যাত্রা শুরু হয়। ৯ সেপ্টেম্বর আনুষ্ঠানিক ক্লাস শুরু হয়। মাদ্রাসাটি যে জায়গায় অবস্থিত তা ছিল একটি একটা রোমান ক্যাথলিক কনভেন্ট। এটি ১৫ বছরের বেশি সময় ধরে খালি ছিল। উপযুক্ত কর্তৃপক্ষের সাথে ৩ বছর আলোচনার পর জায়গাটি অধিগ্রহণ করা হয়। প্রথম তিন বছর কাসিম সেমা একাই ছাত্রদের ক্লাস নিতেন এবং তার স্ত্রী তাদের জন্য খাবার রান্না করতেন। শিক্ষার মাধ্যম ইংরেজি হওয়ায় এখানে প্রচুর বিদেশী ছাত্রও পড়তে আসে।

প্রতিষ্ঠার পর থেকেই এটি তাবলিগ জামাতের সাথে ঘনিষ্ঠভাবে যুক্ত। শুরু থেকে অ-হানাফি ছাত্র ভর্তি হতে শুরু করায় দক্ষিণ আফ্রিকার প্রথম দেওবন্দি মাদ্রাসা হিসেবে এটি শাফিঈ ফিকহকে পাঠ্যক্রমের অন্তর্ভুক্ত করে। বর্তমানে মাদ্রাসার অধ্যক্ষ ইসমাইল ইব্রাহিম আকু এবং মজলিসে শুরার সভাপতি আইয়ুব মোহাম্মদ কাচভি।

## আরও দেখুন
* কওমি মাদ্রাসা
## তথ্যসূত্র

বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:দক্ষিণ আফ্রিকার দেওবন্দি মাদ্রাসা
বিষয়শ্রেণী:ইসলামি বিশ্ববিদ্যালয় ও কলেজ
বিষয়শ্রেণী:দেওবন্দি শিক্ষাপ্রতিষ্ঠান
বিষয়শ্রেণী:দক্ষিণ আফ্রিকায় ইসলাম
চৈত্র (হিন্দু মাস)

**চৈত্র** (সংস্কৃত: चैत्र) হিন্দু পঞ্জিকার একটি মাসের নাম।
আদর্শ হিন্দু পঞ্জিকা ও ভারতীয় জাতীয় বর্ষপঞ্জিতে চৈত্র বছরের প্রথম মাস। বাংলা পঞ্জিকায় এটি বছরের সর্বশেষ মাস। চৈত্র নেপালী পঞ্জিকারও (বিক্রম সংবৎ) শেষ মাস যেখানে এটি গ্রেগরীয় মার্চ মাসের মাধ্যখানে পড়ে। এটি তামিল পঞ্জিকায় প্রথম মাস। সিন্ধি পঞ্জিকায় এই মাসটির নাম চেঠ এবং এই মাসে সিন্ধি হিন্দুরা চেঠি চাঁদ (বিষ্ণুর অবতার ঝুলেলালের জন্মবার্ষিকী) পালন করে। বৈষ্ণব পঞ্জিকায় এই মাসটির প্রতীক হলেন বিষ্ণু।

হিন্দু ঐতিহ্যে এই প্রথম মাসটি গ্রেগরীয় বর্ষপঞ্জির মার্চ বা এপ্রিলে পড়ে। মূলত চৈত্র মার্চ নাকি এপ্রিল কোন মাসটিতে হবে তা নির্ভর করে পুরুষোত্তম মাস (সৌরচান্দ্রিক পঞ্জিকায় চান্দ্রিক মাসগুলোকে সৌর বছরের সাথে মিলানোর উদ্দেশ্যে যুক্ত করা অতিরিক্ত মাস) বছরে পালিত হবে কিনা। গ্রেগরীয় বর্ষপঞ্জিতে এই মাসের প্রথম তারিখ তথা হিন্দু নববর্ষ শুরু হওয়ার কোন নির্দিষ্ট তারিখ নেই।

## নাম
হিন্দি ও মারাঠি: चैत्र *চাইত্রা*, গুজরাতি: ચૈત્ર *চাইত্রা*, রাজস্থানী: चेत *চেট*, পাঞ্জাবি: ਚੇਤ *চেট*, বাংলা: চৈত্র, অসমীয়া: চ’ত, ওড়িয়া: ଚୈତ୍ର *ছাইট্রা*, কন্নড়: *ಚೈತ್ರ* *চাইট্রা*, তেলুগু: చైత్రము *চাইত্রামু*, তামিল: சித்திரை *চাইত্রাই*, মালয়ালম: ചൈത്രം *চাইত্রাম*।

## উৎসব
চৈত্র মাস বসন্তের আগমনের সাথে সম্পৃক্ত। দোলযাত্রা চৈত্র মাসের পূর্বে হিন্দু মাস ফাল্গুনের পূর্ণিমায়, চৈতি উৎসবের ঠিক ৬ দিন পূর্বে পালিত হয়।

হিন্দু ধর্মীয় পঞ্জিকায় চৈত্র মার্চ/এপ্রিলের নতুন চাঁদের সাথে শুরু হয় যা বছরের প্রথম মাস। চৈত্র মাসের প্রথম তারিখ নববর্ষ দিবস হিসেবে পালিত হয় যার নাম মহারাষ্ট্রে গুড়ি পারওয়া। তামিলনাড়ুতে চাইত্রাই ভিষ্ণু বা পুথান্দু এবং অন্ধ্রপ্রদেশে ও কর্ণাটকে উগাদি।

## তথ্যসূত্র

## বহিঃসংযোগ
* হিন্দিতে চৈত্র নবরাত্রি

*01
ডালিয়া আত্তার

**ডালিয়া আত্তার-মেহেরজাদী** একজন আমেরিকান রাজনীতিবিদ যিনি বর্তমানে মেরিল্যান্ড হাউস অফ ডেলিগেটসে কর্মরত। প্রতিনিধি আত্তার উত্তর -পশ্চিম বাল্টিমোর শহরে অবস্থিত মেরিল্যান্ড রাজ্যের ৪১ তম আইনি জেলার প্রতিনিধিত্ব করেন।

## জীবনী
### প্রাথমিক বছরগুলি
আত্তারের জন্ম এবং বেড়ে ওঠা বাল্টিমোর শহরের একটি শ্রমিক শ্রেণীর অভিবাসী পরিবারে। তিনি একজন সেপার্দি (ইহুদি জাতিগত বিভাজন) সনাতনী ইহুদি, তিনি জন্মগ্রহণ করেছেন ইরানি - ইহুদি পিতা এবং মরক্কো - ইহুদি মাতার ঘরে।  তিনি মেয়েদের একটি বাইস ইয়াকভ (অতি সনাতনী  ইহুদি) বিদ্যালয়ে পড়াশোনা করেছেন।

### কর্মজীবন
২০১১ সালে তিনি বাল্টিমোর বিশ্ববিদ্যালয় থেকে স্নাতক হন এবং ব্যাচেলর অফ ক্রিমিনাল জাস্টিস ডিগ্রি অর্জন করেন। তিন বছর পরে, ২০১৪ সালে তিনি মেরিল্যান্ড বিশ্ববিদ্যালয়ের ফ্রান্সিস কিং ক্যারি স্কুল অফ ল থেকে আইন ডিগ্রি অর্জন করেন। স্নাতক হওয়ার পর, তিনি বাল্টিমোর রাজ্যের আইনজীবী দপ্তরে অভিশংসক (প্রসিকিউটর) হিসাবে কাজ করেছিলেন।

ডালিয়া আত্তার তাঁর প্রথমবার নির্বাচনে দাঁড়ানোর কারণ হিসেবে বলেছেন সম্প্রদায়ের নেতৃবৃন্দ তাঁকে অনুরোধ করেছেন আইনসভায় "বৈচিত্র্য, নতুন কণ্ঠ এবং নতুন ধারণা" নিয়ে আসার জন্য। তিনি বলেছিলেন ইহুদি-বিরোধী মানসিকতা নিয়ে তিনি উদ্বিগ্ন, এছাড়া অপরাধ কমানো এবং শিক্ষা, চাকরি ও অর্থনীতির ক্ষেত্রে উন্নতি নিয়ে আসা তাঁর অগ্রাধিকার পাবে।

২০১৮ সালের ৪ঠা নভেম্বর, আত্তার মেরিল্যান্ড হাউস অফ ডেলিগেটস -এ নির্বাচিত প্রথম সনাতনী ইহুদি এবং আমেরিকার ইতিহাসের সর্বোচ্চ সারির অধিকারী সনাতনী ইহুদি মহিলা হয়েছিলেন। চেরিল কেগানকে সাথে নিয়ে, আত্তার আগুনা মহিলাদের (স্বামী পরিত্যক্তা বা স্বামী বিচ্ছিন্না) সাহায্য করার জন্য আইনটির সহ-পৃষ্ঠপোষকতা করেছেন। এই আইন অনুযায়ী স্বামীকে সামাজিক বিবাহ বিচ্ছেদ পেতে হলে তাকে তার স্ত্রীকে গেট (বিবাহ বিচ্ছেদেরর নথি) দিতে হবে।

## দৃষ্টিভঙ্গি
বাল্টিমোর জিউইস টাইমসকে দেওয়া এক সাক্ষাৎকারে ডালিয়া বলেছিলেন ইহুদি ইতিহাস থেকে কোন ব্যক্তিত্বের সাথে দেখা করতে চাইলে তিনি বাইস ইয়াকভের প্রতিষ্ঠাতা সারা শেনিরারের সঙ্গে দেখা করতে চান। বাইস ইয়াকভে পড়াশোনা করে তিনি শিখেছেন ন্যায়পরায়ণতা এবং নীতি সর্বদা প্রথমে আসবে।

## পরিবার
পরিবারে ছয় ভাইবোনের মধ্যে আত্তার হলেন চতুর্থ। তিনি আসফ মেহরজাদিকে বিবাহ করেছেন এবং তাঁদের দুটি সন্তান রয়েছে, ইলানা এবং অ্যারন।

## টীকা

বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন নারীবাদী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন নারী রাজনীতিবিদ
বিষয়শ্রেণী:মিজরাহি নারীবাদী
তেজ তামাং

**তেজ তামাং** (, ; জন্ম: ১৪ ফেব্রুয়ারি ১৯৯৮) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব কাঠমান্ডু রেজার্স এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

২০১৮–১৯ মৌসুমে, নেপালি ক্লাব নেপাল পুলিশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল পুলিশের হয়ে ৩ মৌসুম অতিবাহিত করার পর ২০২১–২২ মৌসুমে তিনি কাঠমান্ডু রেজার্সে যোগদান করেছেন।

২০১৭ সালে, তেজ নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। প্রায় ১ বছর যাবত নেপালের বয়সভিত্তিক দলের হয়ে খেলার পর, তিনি ২০১৮ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৭ ম্যাচে ১টি গোল করেছেন।

## প্রারম্ভিক জীবন
তেজ তামাং ১৯৯৮ সালের ১৪ই ফেব্রুয়ারি তারিখে নেপালের মেহচুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
তেজ নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি প্রীতি ম্যাচে উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। তেজ ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন। নেপালের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৮ সালের ২রা অক্টোবর তারিখে, মাত্র ২০ বছর, ৭ মাস ও ১৮ দিন বয়সে, ডান পায়ে ফুটবল খেলায় পারদর্শী তেজ তাজিকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি তাজিকিস্তান ০–২ গোলের ব্যবধানে জয়লাভ করেছিল। নেপালের হয়ে অভিষেকের বছরে তেজ সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ১১ মাস ও ৩ দিন পর, নেপালের জার্সি গায়ে প্রথম গোলটি করেছেন; ২০২১ সালের ৫ই সেপ্টেম্বর তারিখে, ভারতের বিরুদ্ধে ম্যাচের ৮৭তম মিনিটে বিশাল রায়ের অ্যাসিস্ট হতে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালের আন্তর্জাতিক ফুটবলার
বিষয়শ্রেণী:নেপালি ফুটবলার
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:তামাং ব্যক্তি
সুরজ জিউ ঠাকুরি

**সুরজ জিউ ঠাকুরি** (, ; জন্ম: ১৯ ডিসেম্বর ২০০০; **সুরজ ঠাকুরি** নামে সুপরিচিত) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বিরাটনগর সিটি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন।

২০২০–২১ মৌসুমে, নেপালি ক্লাব জাওয়ালাখেল যুব দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জাওয়ালাখেল যুব দলের হয়ে মাত্র ১ মৌসুম অতিবাহিত করার পর ২০২১–২২ মৌসুমে তিনি বিরাটনগর সিটিতে যোগদান করেছেন।

সুরজ ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

## প্রারম্ভিক জীবন
সুরজ জিউ ঠাকুরি ২০০০ সালের ১৯শে ডিসেম্বর তারিখে নেপালে জন্মগ্রহণ করেছেন।

## আন্তর্জাতিক ফুটবল
২০২১ সালের ১১ই জুন তারিখে, ২০ বছর, ৫ মাস ও ২৩ দিন বয়সে, ডান পায়ে ফুটবল খেলায় পারদর্শী সুরজ অস্ট্রেলিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৯১তম মিনিটে মধ্যমাঠের খেলোয়াড় অরিক বিষ্ঠের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি অস্ট্রেলিয়া ০–৩ গোলের ব্যবধানে জয়লাভ করেছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:নেপালি ফুটবলার
বিষয়শ্রেণী:নেপালের আন্তর্জাতিক ফুটবলার
আধুনিক পদার্থবিজ্ঞান

**আধুনিক পদার্থবিজ্ঞান** পদার্থবিজ্ঞানের একটি শাখা। এর শুরু বিংশ শতাব্দীর শুরুর দিকে অথবা বিংশ শতাব্দীর শুরুর পদার্থবিজ্ঞানের উপরে ভিত্তি করে। আধুনিক পদার্থবিজ্ঞানের উল্লেখযোগ্য শাখার মধ্যে রয়েছে কোয়ান্টাম বলবিদ্যা, আপেক্ষিকতার বিশেষ তত্ত্ব এবং আপেক্ষিকতার সাধারণ তত্ত্ব,আণবিক ও পারমাণবিক পদার্থবিজ্ঞান, নিউক্লিয় পদার্থবিজ্ঞান, পার্টিকেল পদার্থবিজ্ঞান ইত্যাদি।

চিরায়ত পদার্থবিজ্ঞান সাধারণত দৈনন্দিন ঘটনাবলী নিয়ে আলোচনা করে যেখানে গতি আলোর গতি অপেক্ষা অনেক কম এবং ভর পরমাণুর ভর অপেক্ষা অনেক বেশি। তবে আধুনিক পদার্থবিজ্ঞানে আরও চরম অবস্থা নিয়ে আলোচনা করে, যেমন আলোর গতির সাথে তুলনীয় গতি, পরমাণুর ব্যাসার্ধের সমান দুরত্ব (কোয়ান্টাম বলবিদ্যা) এবং উচ্চ শক্তি। কোয়ান্টাম বলবিদ্যা আপেক্ষিকতার বিশেষ তত্ত্বের সাথে সঙ্গতিপূর্ণ হলেও আপেক্ষিকতার সাধারণ তত্ত্বের সাথে একে একীভূত করা সম্ভব হয়নি।

## বিবরণ
আধুনিক পদার্থবিজ্ঞান হলো বিজ্ঞান ও প্রকৌশলের বিভিন্ন সরঞ্জাম ব্যবহার করে পদার্থের বিভিন্ন মিথস্ক্রিয়ার অন্তর্নিহিত প্রক্রিয়া বোঝার একটি প্রচেষ্টা। আক্ষরিক অর্থে *আধুনিক পদার্থবিজ্ঞান* বলতে হালনাগাদকৃত পদার্থবিজ্ঞানকে বোঝায়। তবে ১৮৯০ পরবর্তী সময়ে বিজ্ঞানের বেশ কিছু আবিষ্কারের কারণে বিজ্ঞানের প্রচলিত অনেক ধারণা ও বিশ্বাস পরিবর্তন হয়ে যায়।  বিশেষত কোয়ান্টাম বলবিদ্যা এবং আপেক্ষিকতার তত্ত্ব আবিষ্কারের ফলে বিজ্ঞানীদের কাজের ধারা অনেক পরিবর্তিত হয়ে যায়। *আধুনিক পদার্থবিজ্ঞান* বলতে এখন কোয়ান্টাম বলবিদ্যা এবং আপেক্ষিকতার তত্ত্ব সংশ্লিষ্ট বিজ্ঞানকেই বোঝায়।

## আরও দেখুন

* পদার্থবিজ্ঞানের ইতিহাস
* চিরায়ত পদার্থবিজ্ঞান
* কোয়ান্টাম বলবিদ্যা
* আপেক্ষিকতার তত্ত্ব
* কোয়ান্টাম ক্ষেত্র তত্ত্ব

## তথ্যসূত্র
ভেরা পেজ হত্যাকাণ্ড

thumb|ভেরা পেজ

**ভেরা পেজ** হত্যাকাণ্ড ১৯৩০-এর দশকের গোড়ার দিক থেকে অমীমাংসিত ব্রিটিশ শিশু হত্যার মামলা। ১৯৩১ সালের ১৪ ডিসেম্বর ১০ বছর বয়সী ভেরা পেজ নিকটবর্তী এক আত্মীয়ের বাড়ি যাওয়ার পর লন্ডনের নটিং হিলে নিজের বাড়িতে আর ফিরে আসেনি। তাকে নিখোঁজ ঘোষণা করা হয়েছিল। শিশুটির মৃতদেহ দুই দিন পর কাছাকাছি অ্যাডিসন রোডে আন্ডারগ্রাউন্ডে পাওয়া যায়। একজন গোয়েন্দা জানান যে ভেরাকে ধর্ষণ করা হয়েছিল, তারপর তাকে শ্বাসরোধ করে হত্যা করা হয়েছিল, তিনি উল্লেখ করেছিলেন যে "এটি আমার কর্মজীবনের সময় সবচেয়ে ভয়ঙ্কর ঘটনা, যা আমাকে মোকাবেলা করতে হয়েছিল"।

পার্সি অরল্যান্ডো রাশ নামে ৪১ বছর বয়সী একজন শ্রমিকের অপরাধের শক্তিশালী বাস্তব ও পরিস্থিতিগত প্রমাণ বিদ্যমান ছিল। তার বাবা-মা ভেরার আবাসস্থলে, একই বাড়িতে থাকতেন।  যাইহোক, ১৯৩২ সালের ১০ ফেব্রুয়ারি অনুষ্ঠিত একটি আশুমৃত-পরীক্ষক অনুসন্ধানে একজন জুরি নির্ধারণ করেন যে পার্সিকে ভেরার হত্যার সাথে আনুষ্ঠানিকভাবে অভিযুক্ত করার জন্য পর্যাপ্ত বাস্তব প্রমাণ বিদ্যমান নেই। আনুষ্ঠানিকভাবে, মামলাটি অমীমাংসিত রয়ে গেছে। 

## জীবনের প্রথমার্ধ
ভেরা ইসোবেল মিন্নি পেজ ১৯২১ সালের ১৩ এপ্রিল লন্ডনের হ্যামারস্মিথে জন্মগ্রহণ করেছিল, সে চার্লস ও ইসাবেল পেজের একমাত্র সন্তান ছিল। পেজ পরিবার ছিল শ্রমিক শ্রেণির। ভেরার বাবা গ্রেট ওয়েস্টার্ন রেলওয়েতে একজন চিত্রশিল্পী হিসেবে নিযুক্ত ছিলেন এবং তার মা ছিলেন একজন গৃহিণী। ভেরাকে একজন জনপ্রিয় কিন্তু লাজুক ও ভাল আচরণের মেয়ে হিসাবে বর্ণনা করা হয়।

পারিবারিক আয় বৃদ্ধি করার জন্য, চার্লস ও ইসাবেল মাঝে মাঝে অন্যান্য বাসিন্দাদের তাদের বাড়িতে থাকার ব্যবস্থা করে দিতেন, যদিও এই বাসিন্দারা সবসময়ই পরিবারের সদস্য বা পরিবারের পরিচিত ব্যক্তি হতেন। ১৯৩১ সালের জানুয়ারিতে, পেজ পরিবার চ্যাপেল রোডের নটিং হিল (বর্তমানে সেন্ট মার্কস প্লেস নামে পরিচিত) থেকে নিকটবর্তী ব্লেনহাইম ক্রিসেন্টের তিনতলা বাড়িতে থাকতে চলে আসে। পরিবার পুরো বাড়িটি দখল করে নি, কিন্তু নিচতলা ও বেসমেন্ট উভয় অংশেরই কক্ষ নিয়েছিল। এই সম্পত্তির উপরের তলায় বসবাসকারী অন্যান্য দখলদারদের মধ্যে আর্থার ও অ্যানি রাশ নামে একজন মধ্যবয়সী দম্পতি ছিলেন, যারা প্রায় ২০ বছর ধরে এই সম্পত্তির মধ্যে বসবাস করতেন।
## তথ্যসূত্র

বিষয়শ্রেণী:শিশুদের প্রতি সহিংসতা
বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:পূর্বে নিখোঁজ ব্যক্তি
বিষয়শ্রেণী:যুক্তরাজ্যে শিশু যৌন নির্যাতন
বিষয়শ্রেণী:খুনের শিকার নারী
বিষয়শ্রেণী:ইংল্যান্ডে ধর্ষণ
ফ্যানি অ্যাডামস

থাম্ব|ফ্যানি অ্যাডামস (১৮৫৯-১৮৬৭)
**ফ্যানি অ্যাডামস** (৩০ এপ্রিল ১৮৫৯&nbsp;-২ আগস্ট ১৮৬৭) একটি আট বছর বয়সী ইংরেজ মেয়ে ছিল, যাকে ১৮৬৭ সালের ২৪ আগস্ট হ্যাম্পশায়ারের আল্টনে সলিসিটর কেরানি ফ্রেডরিক বেকার হত্যা করেছিল। এই হত্যাকাণ্ডটি ব্যাপক অসাধারণ নৃশংস এবং যুক্তরাজ্যে জাতীয় আলোড়ন সৃষ্টি করেছিল। ফ্যানিকে বেকার অপহরণ করে এবং তার বাড়ির কাছে একটি হপ বাগানে নিয়ে যায়। এরপর তাকে নির্মমভাবে হত্যা করা হয় এবং তার দেহকে কয়েক টুকরো করা হয়; কিছু অংশ কখনও পাওয়া যায় নি। আরও তদন্তে বলা হয়েছে যে, হত্যার জন্য দুটি ছোট ছুরি ব্যবহার করা হয়েছিল, কিন্তু পরে ধারণা করা হয় যে  অপরাধটি করার জন্য দুটি ছুরি অপর্যাপ্ত এবং অন্য একটি অস্ত্র অবশ্যই ব্যবহার করা হয়েছিল।

কমপক্ষে বিংশ শতাব্দীর মাঝামাঝি থেকে সম্পূর্ণ ডাউনটাইম বা নিষ্ক্রিয়তা প্রকাশ করতে ব্যবহৃত সামরিক, ম্যানুয়াল-ট্রেড ও লকার রুম আলাপ বাক্যাংশ "স্যুইট ফ্যানি অ্যাডামস" একটি শক্তিশালী এক্সপ্লেটিভের সাথে লড়াই করছে। অস্বাভাবিকভাবে, বাক্যাংশটি বোল্ডারাইজেশন নয় ; "ফ্যানি অ্যাডামস" ১৮৬০ -এর দশকে নৌ -ভাষায় এসেছিল নতুন টিনযুক্ত মাংস বর্ণনা করার জন্য, যা সন্দেহজনক প্রমাণ ছিল। এটিকে খারাপভাবে নিম্নমানের কিছু বোঝানোর জন্য বিস্তৃত করা হয়েছে, তারপরে আরও কিছু যাতে তার প্রাথমিক চিঠিগুলি ভাগ করে নেওয়ার সাথে একত্রিত হয়, যার অর্থ কিছুই নয়। শব্দটি আজ "মিষ্টি এফএ" হিসাবেও প্রদর্শিত হয়

## পটভূমি
ফ্যানি অ্যাডামস (জন্ম ৩০ এপ্রিল ১৮৫৯) এবং তার পরিবার হ্যাম্পশায়ারের একটি বাজার শহর আল্টনের উত্তর দিকে বাস করতেন।  ১৮৬১ সালের আদমশুমারি দেখায় যে ফ্যানি তার বাবা ও পাঁচ ভাইবোনদের সাথে থাকতেন। পরিবারটি দৃশ্যত স্থানীয়ভাবে বদ্ধমূল ছিল; একজন জর্জ অ্যাডামস ও তার স্ত্রী অ্যান পাশের বাড়িতে থাকতেন, যাদের ফ্যানির দাদু- ঠাকুমা বলে মনে করা হয়। 

ফ্যানিকে "লম্বা, সুন্দর ও বুদ্ধিমান মেয়ে" হিসাবে বর্ণনা করা হয়েছিল। তিনি তার আট বছরের বাস্তব বয়সের চেয়ে বেশি বয়সী মনে হত এবং স্থানীয়ভাবে তার প্রাণবন্ত ও প্রফুল্ল স্বভাবের জন্য পরিচিত ছিলেন। ফ্যানির সবচেয়ে ভালো বন্ধু, মিনি ওয়ার্নার, একই বয়সের এবং পাশের বাসায় থাকত, কিন্তু এক ট্যানহাউস লেনে।  আল্টন শহরটি প্রচুর পরিমাণে হপের সরবরাহের জন্য বিখ্যাত ছিল, যার ফলে শহরে অনেক ব্রুয়ারী খোলা হয়েছিল এবং ২০ শতকের মাঝামাঝি পর্যন্ত হপকে তার অর্থনীতির একটি অবিচ্ছেদ্য অংশ করে তুলেছিল। ট্যানহাউস লেনের উত্তর প্রান্তে বন্যা ক্ষেত এবং ওয়ে নদীর আশেপাশে অবস্থিত, যা কখনও কখনও ভারী বৃষ্টির সময় এলাকা প্লাবিত হয়। একটি বড় হপ গার্ডেন ছিল তৃণভূমির পাশে।

## টীকা

## তথ্যসূত্র

বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:খুনের শিকার নারী
বিষয়শ্রেণী:অপশব্দ
বিষয়শ্রেণী:১৮৬৭-এ মৃত্যু
বিষয়শ্রেণী:১৮৫৯-এ জন্ম
বিষয়শ্রেণী:সুভাষণ
ভূষণছড়া গণহত্যা

**ভূষণছড়া গণহত্যা** ১৯৮৪ সালের ৩০শে মে দিবাগত রাত আনুমানিক ৪টা থেকে পরদিন সকাল ৮টা ৩০মিনিট পর্যন্ত বাংলাদেশের পার্বত্য চট্টগ্রামে সংঘটিত হয়েছিল। এ সময় মাত্র চার ঘণ্টার মধ্যে রাঙ্গামাটি জেলার বরকল উপজেলার ভূষণছড়া ও তার পাশ্ববর্তী এলাকার নারী-শিশুসহ সাড়ে চারশর বেশি নিরীহ বাঙালিকে নৃশংসভাবে হত্যা করা হয়েছিল। শান্তিবাহিনীকে এ হত্যাকাণ্ডের জন্য দায়ী করা হয়ে থাকে। গণহত্যার খবর প্রচারিত হলে পার্বত্য চট্টগ্রামের পরিস্থিতি অশান্ত হয়ে উঠতে পারে এমন আশঙ্কা থেকে তৎকালীন সামরিক সরকার গণহত্যার সংবাদ প্রচারে নিষেধাজ্ঞা আরোপ করেছিল।

## প্রেক্ষাপট
রাঙামাটি জেলার বরকল উপজেলার ভূষণছড়া ও তার পার্শ্ববর্তী এলাকার বাঙালিরা এই নির্মম গণহত্যার শিকার হন। এই ঘটনায় মাত্র কয়েক ঘণ্টার মধ্যে চার শতাধিক মানুষকে হত্যা করা হয় এবং আহত করা হয় আরও সহস্রাধিক মানুষ। একটি জনপদ পুরোপুরি নিশ্চিহ্ন হয়ে যায়। সত্তরের দশকের শেষদিকে, জনসংখ্যার সুষম বণ্টন এবং পার্বত্য চট্টগ্রামের উন্নয়ন কর্মকাণ্ড পরিচালনার জন্য বাংলাদেশ সরকার দেশের বিভিন্ন অঞ্চল থেকে দরিদ্র ও ভূমিহীন মানুষদের চট্টগ্রামের সরকারি খাস জমিতে পুনর্বাসন করে। কিন্তু পার্বত্য চট্টগ্রাম জনসংহতি সমিতি (পিসিজেএসএস) এবং এর সশস্ত্র সামরিক শাখা শান্তিবাহিনী পার্বত্য চট্টগ্রামে বাঙালিদের পুনর্বাসন মেনে নেয়নি। এর ফলস্বরূপই এই নৃশংসতা ঘটে।

ভূষণছড়া রাঙামাটি পার্বত্য জেলা থেকে প্রায় ৫৫.৫ কিলোমিটার পূর্ব ও উত্তরে অবস্থিত একটি দুর্গম জনপদ। রাঙামাটি জেলাসদর থেকে নৌকায় ৭৬ কিলোমিটার পাড়ি দিয়ে ছোট হরিণা যেতে হয়। সেখান থেকে আরও ৫ কিলোমিটার ভেতরে অবস্থিত ভূষণছড়া, একটি ক্ষুদ্র পাহাড়ী জনপদ। এলাকাটি ভারতীয় সীমান্তবর্তী হওয়ায়, যে কোনো সন্ত্রাসী কর্মকাণ্ডের পর সহজেই ভারতে পারিয়ে যাওয়া সম্ভব। কর্ণফুলী নদীর তীরবর্তী ভূষণছড়া তিন দিকে পাহাড়ঘেরা। এই ভৌগোলিক কারণেই গণহত্যার জন্য সেদিন শান্তিবাহিনীর সন্ত্রাসীরা ভূষণছড়াকে বেছে নিয়েছিল বলে মনে করেন স্থানীয় বাসিন্দারা। মনিস্বপন দেওয়ানের নেতৃত্বে শান্তিবাহিনীর একদল নারী-পুরুষ মিলে গভীর রাতে এই হত্যাকাণ্ড চালায়।

## বাঙালির বিরুদ্ধে সহিংসতা
মাত্র চার ঘণ্টার মধ্যে পুরুষ, নারী, শিশুসহ সাড়ে চারশোর বেশি নিরীহ বাঙালিকে নৃশংসভাবে হত্যা করা হয়। গর্ভবতী নারী, ছোট শিশু এবং বৃদ্ধ—কেউই রেহাই পায়নি। শিশু, কিশোরী ও সদ্য বিবাহিত তরুণীদের ওপর চালানো হয় গণধর্ষণ। গর্ভবতী নারীদের পেট চাকু দিয়ে কেটে তাদের অনাগত সন্তানদের বের করে দেওয়া হয়। পুরুষদের ওপর চালানো অত্যাচারের মর্মান্তিক ছবি আজও স্মৃতিতে ভাসে।

বুলেটের পাশাপাশি হাত-পা বেঁধে লাঠি দিয়ে পেটানো, দা দিয়ে কুপানো, আগুনে পুড়িয়ে, বেয়নেট ও অন্যান্য দেশি অস্ত্র দিয়ে খোঁচানোসহ নানা পদ্ধতিতে কষ্ট দিয়ে মানুষদের হত্যা করা হয়েছিল। প্রতিটি লাশকে বিকৃত করে সেদিন চরম অমানবিকতার দৃষ্টান্ত স্থাপন করা হয়।

## তদন্ত ও বিচার
এই গণহত্যার কোনো তদন্ত বা বিচার হয়নি। অভিযোগ রয়েছে, সেদিনের হত্যাকাণ্ডের পর গ্রামের মানুষ মামলা করতে বরকল থানায় গিয়েছিল, কিন্তু তাদের মামলা নেওয়া হয়নি। বরং থানায় একটি সাধারণ ডায়েরি (জিডি) করা হয়েছিল। ভূষণছড়ার গ্রামবাসী ও ভুক্তভোগী পরিবারের সদস্যরা এখনও গণহত্যার নেতৃত্বদানকারী মেজর রাজেশ ওরফে মনিস্বপন দেওয়ানের বিচারের দাবি করে আসছেন। অন্যদিকে, অভিযোগ রয়েছে যে ভূষণছড়া হত্যাকাণ্ডের পর শান্তিবাহিনীর সদস্যরা যারা সীমান্ত পেরিয়ে ভারতে পালিয়ে গিয়েছিল, সরকার তাদের দেশে ফিরিয়ে এনে জমি, রেশন, ঘরবাড়ি, চাকরি এবং ব্যাংক ঋণের সুবিধা দিয়ে পুনর্বাসন করেছে।

## তথ্যসূত্র

বিষয়শ্রেণী:বাংলাদেশে হত্যাকাণ্ড
বিষয়শ্রেণী:১৯৮৪-এ বাংলাদেশ
বিষয়শ্রেণী:১৯৮৪-এ গণহত্যা
বিষয়শ্রেণী:বাংলাদেশে বর্ণবাদ
নিরিয়াহ জনসন হত্যাকাণ্ড

**নিরিয়াহ জনসন** (১৯৮৬ - জুলাই ২৩, ২০০৩) ছিলেন একজন আফ্রিকান আমেরিকান ট্রান্স নারী, যিনি তার বন্ধু ব্র্যান্ডি কোলম্যানের সাথে ইন্ডিয়ানার ইন্ডিয়ানাপোলিসে খুন হন। পল মুর জনসনের রূপান্তরকামীর বিষয়টি জানতে পারার পর এই হত্যাকাণ্ডটি সংঘটিত করে।

## পটভূমি
২০০৩ সালের ১৮ ই জুন, ১৭ বছর বয়সী নিরিয়াহ জনসন এবং তার বন্ধু ১৮ বছর বয়সী ব্র্যান্ডি কোলম্যান অন্য এক বন্ধুর সাথে ঘুরে বেড়াচ্ছিলেন।  তিনজন পল মুরকে কার্টিস ওয়ার্ড দ্বারা চালিত একটি গাড়িতে চড়ে থাকতে দেখে এবং তাদের একটি গ্যাস স্টেশন পার্কিং লটে টানতে বলে। জনসন এবং মুর তাদের যানবাহন থেকে বেরিয়ে আসেন, সংক্ষিপ্ত কথা বলেন এবং নম্বর বিনিময় করেন। 

মুর বলেছিলেন যে তিনি জনসনের প্রতি আকৃষ্ট হয়েছিলেন, এবং বিশ্বাস করতেন জনসন একজন মহিলা। মুর পরে পুলিশকে জানায় যে জনসন যখন আলাদা হয়ে যায় তখন তার গালে চুম্বন করে এবং তারা পরে দেখা করতে সম্মত হয়। কিন্তু তিনি পরবর্তী সময়ে জনসনের সাথে দেখা করতে অসম্মত হয়েছিলেন।

### হত্যা
আদালতের নথি অনুযায়ী, ২৩ জুলাই রাত ১২:৫১ মিনিটে কোলম্যান ওয়ার্ডের সাথে কথা বলার জন্য মুরের বাড়িতে ফোন করেন। কোলম্যান এবং জনসন তখন মুরের অ্যাপার্টমেন্টে যান। চারজন বাইরে কথা বলে তারপর অ্যাপার্টমেন্টে গেল। ওয়ার্ড এবং কোলম্যান ওয়ার্ডের ঘরে যান, যখন মুর এবং জনসন মুরের ঘরে যান।

মুর পরে একটি রুগার পি৯০ হ্যান্ডগান নিয়ে ওয়ার্ডের ঘরে প্রবেশ করেন এবং ওয়ার্ডের সাথে কথা বলতে বলেন। দু'জন রান্নাঘরে গেল, যেখানে মুর জিজ্ঞাসা করল যে ওয়ার্ড জানে জনসন পুরুষ না মহিলা। দু'জন লোক বসার ঘরে গেল, যেখানে মুর জনসন এবং কোলম্যানকে জিজ্ঞাসা করলেন জনসন পুরুষ না মহিলা।

জনসন যখন বাথরুম ব্যবহার করতে যান, চল্লিশ মিনিটের আলোচনার পরে, মুর অনুসরণ করেন এবং আবিষ্কার করেন জনসন একজন ট্রান্স মহিলা। মুর বিচলিত হয়ে পড়ে, এবং তারপরে ওয়ার্ডকে কিছু তার পেতে বলে। তারা তারটি ব্যবহার করে কোলম্যান এবং জনসনের হাততাদের পিঠের পিছনে বেঁধে রেখেছিল। মুর জনসন এবং কোলম্যানকে তাদের গাড়ির পিছনের সিটে রেখেছিলেন এবং ওয়ার্ডকে তাকে অনুসরণ করতে বলেছিলেন।

মুর ইন্ডিয়ানাপলিসের ফল ক্রিক করিডোর পার্কের একটি কাঠের এলাকায় যান। ওয়ার্ড একটি ইউ-টার্ন করেন যার পরে মুর ওয়ার্ডের গাড়িতে প্রবেশ করেন এবং জনসন এবং কোলম্যানকে গুলি করে হত্যা করেন। মুর তখন হ্যান্ডগানটি ভেঙে জানালা থেকে টুকরোগুলি ফেলে দেয়। এরপর লোকেরা মুরের বাড়িতে ফিরে আসে।

সেদিন বিকেলে, মুর ওয়ার্ডকে ফোন করে পরামর্শ দেয় যে তারা জনসন এবং কোলম্যানকে ছেড়ে যাওয়া গাড়িতে আগুন ধরিয়ে দিয়েছে। ওয়ার্ড মুরের সৎ ভাই ক্লারেন্স ম্যাকগির সাথে কথা বলেছিলেন, যিনি গাড়িতে জনসন এবং কোলম্যানের মৃতদেহ দেখেছিলেন। ম্যাকগি এবং ওয়ার্ড সেই রাতে গ্যাসোলিনের ক্যান নিয়ে পার্কে ফিরে আসেন এবং জনসন এবং কোলম্যানের দেহ যুক্ত গাড়িটি পুড়িয়ে দেন।

## তথ্যসূত্র

 

## বহিঃসংযোগ

* 

বিষয়শ্রেণী:হিজড়া নারীর প্রতি সহিংসতা
বিষয়শ্রেণী:২০০৩-এ মার্কিন যুক্তরাষ্ট্রে খুন
বিষয়শ্রেণী:ইন্ডিয়ানায় আগ্নেয়াস্ত্র দ্বারা মৃত্যু
বিষয়শ্রেণী:ইন্ডিয়ানায় নারীর প্রতি সহিংসতা
টিয়া রিগ হত্যাকাণ্ড

**টিয়া রিগ** (৪ জানুয়ারি ১৯৯৮ - ৩ এপ্রিল ২০১০) ছিল ৩ এপ্রিল ২০১০ তারিখে ইংল্যান্ডের ম্যানচেস্টারের চিথাম হিলে নিহত একটি মেয়ে। বারো বছর বয়সী রিগকে তার মামা জন মাডেন নির্যাতন, ধর্ষণ করে হত্যা করে।

২০১০ সালের ৪ অক্টোবর, ৩৮ বছর বয়সী মাদেন, যিনি এই অপরাধে দোষী সাব্যস্ত হয়েছিলেন, তাকে যাবজ্জীবন কারাদণ্ড দেওয়া হয় এই সুপারিশের সাথে যে তাকে কখনই মুক্তি দেওয়া উচিত নয়, যার অর্থ সম্ভবত তিনি মারা না যাওয়া পর্যন্ত কারাগারে থাকবেন।

শাস্তি প্রদান করে মি. জাস্টিস কিথ বলেন: "এটি সেই ব্যতিক্রমী মামলাগুলোর মধ্যে একটি যেখানে একমাত্র ন্যায়সঙ্গত শাস্তির জন্য আপনাকে সারা জীবন কারাগারে বন্দী থাকতে হবে।"

## হত্যা
মাদেনের পেডোফিলিয়া, ধর্ষণ এবং নির্যাতন সম্পর্কিত পর্নোগ্রাফিতে "অত্যধিক আগ্রহ" ছিল। ২০১০ সালের ৩ এপ্রিল দুপুর ২:১৭ মিনিটে তিনি তার বোন লিনকে (রিগের মা) টেলিফোন করেন এবং টিয়াকে তার ১২ বছরের মেয়েকে কিছুক্ষণ দেখাশোনা করার জন্য চিথাম হিলের ডালমাইন ক্লোজে তার বাড়িতে যেতে বলেন টিয়া দুপুর ৩:০০ টায় সেখানে পৌঁছোলে তিনি তাকে ওলানজাপাইন মাদক খাইয়ে ছিলেন, সেটি ছিল তার নিজের জন্য নির্ধারিত একটি অ্যান্টিসাইকোটিক ট্র্যাঙ্কুলাইজার।

তারপরে তিনি তাকে ছুরিকাঘাত করার আগে তার উপর "ভয়াবহ একাধিক যৌন আঘাত" করেন এবং এরপর গিটারের তার থেকে তৈরি বন্ধনী দিয়ে তার গলা টিপে মারেন। দুপুর ৩:৪৫ মিনিটে মাদেন জরুরি সেবা ৯৯৯ নম্বরে টেলিফোন করে বলেন: "হাই, আমি একটি হত্যার কথা জানাতে চাই।" এরপর তিনি নিজের নাম ও ঠিকানা দেন। অপারেটর তাকে কি হয়েছে জিজ্ঞাসা করলে তিনি উত্তর দেন: "আমার ভাগ্নিকে আমি খুন করেছি... আমি এখন তাকে হত্যা করা শেষ করেছি।" কেন তিনি তাকে হত্যা করেছিলেন জানতে চাইলে তিনি উত্তর দেন: "কারণ আমার মনে হয়েছিল" এবং কলটি কেটে দিয়েছিলেন।

গ্রেটার ম্যানচেস্টার পুলিশের পুলিশ কর্মকর্তারা দুই মিনিট পরে ঠিকানায় পৌঁছান। মাদেন অফিসারদের জন্য দরজা খুললেন। অফিসারেরা তাকে "শীতল শান্ত" বলে বর্ণনা করেছিলেন এবং তাদের উপরে যেতে নির্দেশ দিয়েছিলেন।  তারা একটি আলাদা শয়নকক্ষের মেঝেতে চিৎ হয়ে থাকা রিগের দেহ দেখতে পায়, তার শরীরে মোজা ছাড়া কোন আবরণ ছিলনা, বন্ধনীটি তখনও তার গলায় বাঁধা ছিল এবং তার হাত দুটি পিঠের পিছনে জুতোর ফিতে দিয়ে বাঁধা ছিল। দেহের পাশে ছিল দুটি ছুরি, একটি ঝাড়ু হাতল এবং একটি যৌন খেলনা, যার সবগুলি রক্তে মাখামাখি ছিল।

ময়নাতদন্তে দেখা গিয়েছিল যে ছুরির ক্ষত এবং অভ্যন্তরীণ আঘাতের কারণে রিগের মারাত্মক রক্তক্ষরণ হয়েছিল, কিন্তু মৃত্যুর প্রাথমিক কারণ ছিল বনহনী দিয়ে শ্বাসরোধ।

## আরও দেখুন

* জোহরা শাহ হত্যা
* ড্যানিয়েল জোন্সের হত্যা

## তথ্যসূত্র

বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:খুনের শিকার নারী
বিষয়শ্রেণী:২০১০-এ যুক্তরাজ্যে হত্যাকাণ্ড
বিষয়শ্রেণী:ইংল্যান্ডে শিশু যৌন নির্যাতন
বিষয়শ্রেণী:ইংল্যান্ডে ধর্ষণ
বিষয়শ্রেণী:ইংল্যান্ডে নির্যাতন
বিষয়শ্রেণী:শিশু নির্যাতনের ফলে মৃত্যু
ইসলাহ জাদ

**ইসলাহ জাদ** (জন্ম ১৯৫১) হলেন বিরজিট বিশ্ববিদ্যালয়ের জেন্ডার এন্ড ডেভলোপমেন্ট এর একজন সহকারী অধ্যাপক। তিনি বারজিট বিশ্ববিদ্যালয়ের ইনস্টিটিউট অফ উইমেন স্টাডিজের সহ-প্রতিষ্ঠাতা এবং বর্তমান পরিচালক। তিনি আরব ফ্যামিলিজ ওয়ার্কিং গ্রুপের কোর গ্রুপের সদস্য। ফিলিস্তিনি নারী আন্দোলনের একজন বিশিষ্ট ব্যক্তিত্ব, **ইসলাহ জাদ** গাজা এবং নাবলুসে উইমেন্স অ্যাফেয়ার সেন্টার, লেস অ্যামিস ডু ফ্রান্সিস, এল-বিরেহে চাইল্ড কর্নার প্রকল্প এবং ডব্লিউএটিসি (মহিলা বিষয়ক প্রযুক্তিগত কমিটি) প্রতিষ্ঠায়ও সাহায্য করেছিলেন। **ইসলাহ জাদ** জাতিসংঘ উন্নয়ন কর্মসূচির জেন্ডার কনসালটেন্সি পরিচালনা করেন এবং ২০০৫ সালের জাতিসংঘের আরব মানব উন্নয়ন প্রতিবেদনের সহ-লেখক ছিলেন। তিনি কায়রো বিশ্ববিদ্যালয় থেকে রাষ্ট্রবিজ্ঞানে স্নাতক ডিগ্রি অর্জন করেন, নান্টেস বিশ্ববিদ্যালয় থেকে রাজনৈতিক তত্ত্বে স্নাতকোত্তর ডিগ্রি অর্জন করেন। তিনি লন্ডন বিশ্ববিদ্যালয় থেকে লিঙ্গ এবং উন্নয়ন গবেষণায় পিএইচডি ডিগ্রি অর্জন করেন। জুলাই, ২০০৯ সালে **ইসলাহ জাদ** AMIDEAST এ্যামিডেস্ট এর টিচিং এক্সিলেন্স অ্যাওয়ার্ড লাভ করেন।

১৯৯২ সালে পশ্চিম তীরের রামাল্লায় ডবলিউএটিসি (WATC) এর প্রতিষ্ঠিত হয়েছিল। 

## নির্বাচিত প্রকাশনা
জাদ, ইসলাহ ২০০৫ সাল "হামাসের ইসলামী নারী: একটি নতুন নারী আন্দোলন?" অন শিফটিং গ্রাউন্ডে; মুসলিম নারী একটি বৈশ্বিক যুগে, সম্পাদনা করেছেন ফেরেশতেহ নুরাই-সিমোন। নিউইয়র্ক: ফেমিনিস্ট প্রেস।

ইউএনডিপি, জাদ, ইসলাহ (মূল দলের সদস্য) এবং অন্যান্য,২০০৬। আরব মানব উন্নয়ন প্রতিবেদন, ২০০৬: নারীর ক্ষমতায়ন, নিউইয়র্ক: ইউএনডিপি।

জাদ, ইসলাহ, ২০০৫-২০০৬ সাল, "রামাল্লাহ থেকে চিঠি" বহিহাট ১১: ২০৬-২২৬।

জাদ, ইসলাহ (আগস্ট ২০০৭), "ফিলিস্তিনে ব্রিটিশ ম্যান্ডেট পুনরায় পড়া: স্বাস্থ্যসেবা ও শিক্ষার মাধ্যমে লিঙ্গ এবং শহুরে গ্রামীণ বিভাজন"। ইন্টারন্যাশনাল জার্নাল অফ মিডল ইস্ট স্টাডিজ।

জাদ, ইসলাহ (আগস্ট ২০০৭)। "এনজিও: বাজওয়ার্ড এবং সামাজিক আন্দোলনের মধ্যে"। অনুশীলনে উন্নয়ন।

ক্রস রোডে নারী: জাতীয়তাবাদ, ধর্মনিরপেক্ষতা এবং ইসলামবাদের মধ্যে ফিলিস্তিনি নারীদের আন্দোলন (পিএইচডি)। SOAS, লন্ডন বিশ্ববিদ্যালয়। ২০০৮

পিসিবিএস, এড, (২০০৮), "নারী ও জনজীবন", পুরুষ ও মহিলা প্রতিবেদন (পিডিএফ) (আরবিতে), রামাল্লাহ, ফিলিস্তিন: ফিলিস্তিনের কেন্দ্রীয় পরিসংখ্যান ব্যুরো (পিসিবিএস)।

জাদ, ইসলাহ (ফল ২০০৯), "ফিলিস্তিনে গ্রুপ বিয়ের রাজনীতি: রাজনৈতিক এবং লিঙ্গ উত্তেজনা"। মিডল ইস্ট উইমেন স্টাডিজ জার্নাল।
জাদ, ইসলাহ (আগস্ট ২০১০)। "অসলো-পরবর্তী ফিলিস্তিনের বিভ্রান্তি: ফিলিস্তিনি নাগরিকত্বকে লিঙ্গ করা"। নারীবাদী তত্ত্ব।
জাদ, ইসলাহ (জুন ২০১১)। "হামাসের ইসলামী নারী: নারীবাদ এবং জাতীয়তাবাদের মধ্যে"। ইন্টার-এশিয়া কালচারাল স্টাডিজ।
জাদ, ইসলাহ। ২০২০. "এনজিও: বাজওয়ার্ড এবং সামাজিক আন্দোলনের মধ্যে।" MENA অঞ্চলে পোস্ট -২০১১ (কেলসি নরম্যান, সংস্করণ) মহিলাদের গ্রাসরুট মোবিলাইজেশনে। বেকার ইনস্টিটিউট (হিউস্টন, TX)।

## আরও দেখুন

* প্রবাসী গবেষণা
* ইসলামে নারী
* ফিলিস্তিন
* মহিলা অধ্যয়ন
* জেন্ডার স্টাডিজ
* ট্রান্সন্যাশনালিজম
* উন্নয়ন অধ্যয়ন

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:নারীবাদ অধ্যয়ন পণ্ডিত
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফিলিস্তিনি নারীবাদী
বিষয়শ্রেণী:জীবিত ব্যক্তি
বিষয়শ্রেণী:রাজনীতিতে ফিলিস্তিনি নারী
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
শাঙনগগনে ঘোর ঘনঘটা, নিশীথযামিনী রে

**শাওনগগনে ঘোর ঘনঘটা, নিশীথযামিনী রে** (আদি পাঠ: **সজনি গো, আঁধার রজনী ঘোর ঘনঘটা**) হল একটি জনপ্রিয় রবীন্দ্রসংগীত। এটি রবীন্দ্রনাথ ঠাকুরের *[[ভানুসিংহ ঠাকুরের পদাবলী]]* (আষাঢ় ১২৯১) কাব্যগ্রন্থের ১৩ সংখ্যক কবিতা এবং কবির গীতি-সংকলন *[[গীতবিতান]]* গ্রন্থের ‘প্রকৃতি’ পর্যায়ের অন্তর্গত ‘বর্ষা’ উপপর্যায়-ভুক্ত ৩১ সংখ্যক গান। ১২টি ছত্রে বিন্যস্ত গানটি পিলু-মল্লার রাগ ও ত্রিতালে নিবদ্ধ।

গানটির স্বরলিপি প্রথম প্রকাশিত হয় *কেতকী* (১৩২৬ বঙ্গাব্দ) গ্রন্থে এবং পরে *স্বরবিতান* গ্রন্থের একাদশ খণ্ডে। স্বরলিপিকার ছিলেন দিনেন্দ্রনাথ ঠাকুর।

১৩২৮ বঙ্গাব্দের ২৭ শ্রাবণ বিদেশ-প্রত্যাগত রবীন্দ্রনাথকে সংবর্ধিত করতে শান্তিনিকেতনে আয়োজিত ‘বর্ষাসঙ্গীত’ অনুষ্ঠানে এই গানটি গীত হয়। এরপর ‘বর্ষামঙ্গল’ শিরোনামে এটি ১৩৩২ বঙ্গাব্দে প্রকাশিত *গীতিপুথিকা*-য় মুদ্রিত হয়। ১৩৩২ বঙ্গাব্দের ৩ শ্রাবণ শান্তিনিকেতনে ‘বর্ষামঙ্গল’ অনুষ্ঠানে এটি গীত হয়।

## প্রকাশ
*ভারতী* পত্রিকার আশ্বিন ১২৮৪ (অক্টোবর ১৮৭৭) সংখ্যায় যে পাঁচটি গান একসঙ্গে প্রকাশিত হয়েছিল, "শাঙনগগনে ঘোর ঘনঘটা, নিশীথযামিনী রে" গানটি তার মধ্যে অন্যতম। পত্রিকায় গানটি মুদ্রিত হয়েছিল ‘ভানুসিংহের কবিতা’ শিরোনামে। *ভানুসিংহ ঠাকুরের পদাবলী* থেকে *কড়ি ও কোমল* কাব্যগ্রন্থের দ্বিতীয় সংস্করণে (১৩০২ বঙ্গাব্দ) সংকলিত হয়েছিল; কিন্তু বর্তমান সংস্করণে এটি বর্জিত। সত্যপ্রসাদ গঙ্গোপাধ্যায় সম্পাদিত *কাব্যগ্রন্থাবলী* গ্রন্থের (১৩০৩) ‘ভানুসিংহের কবিতা’ অংশে এটি ‘অভিসার’ শিরোনামে মুদ্রিত হয়। এই গ্রন্থের ভূমিকায় রবীন্দ্রনাথ লিখেছিলেন, “ভানুসিংহের অনেকগুলি কবিতা লেখকের ১৫।১৬ বৎসর বয়সের লেখা – আবার তাহার মধ্যে গুটিকতক পরবর্তীকালের লেখাও আছে।” "শাঙনগগনে ঘোর ঘনঘটা, নিশীথযামিনী রে" এই প্রথম পর্যায়ভুক্ত রচনা। এছাড়াও ছাড়াও এই গানটি *কাব্য-গ্রন্থ* (১৩২৩) ও *গীতবিতান* (দ্বিতীয় সংস্করণ, প্রথম খণ্ড, ভাদ্র ১৩৪৬) সংকলনেও গ্রন্থিত হয়।

## রেকর্ড
"শাঙনগগনে ঘোর ঘনঘটা, নিশীথযামিনী রে" গানটি রেকর্ড করেছিলেন কণিকা বন্দ্যোপাধ্যায় (এন২৭৭৪৭), নীলিমা সেন (ইএএসডি ১৩৬২ স্টিরিও), সুমিত্রা সেন ও শ্রবণা ভট্টাচার্য। *[[বৌঠাকুরানীর হাট (চলচ্চিত্র)|বৌঠাকুরানীর হাট]]* চলচ্চিত্রে এই গানটি গেয়েছিলেন লতা মঙ্গেশকর। এছাড়া *ভানুসিংহের পদাবলী* গীতি-আলেখ্যেও (ইএএসডি ১৪১৭ স্টিরিও, এইচটিসিএস ০২বি ২৫১৩ স্টিরিও) এই গানটি অন্তর্ভুক্ত হয়েছিল।

## তথ্যসূত্র

## গ্রন্থপঞ্জি
* অনুত্তম ভট্টাচার্য, *রবীন্দ্ররচনাভিধান*, প্রথম খণ্ড: কাব্য ও কবিতা [সন্ধ্যাসংগীত – ক্ষণিকা], দীপ প্রকাশন, কলকাতা, ১৯৯৮ সংস্করণ, মে ২০১৯ মুদ্রণ
* অনুত্তম ভট্টাচার্য, *রবীন্দ্ররচনাভিধান*, অষ্টাদশ খণ্ড: গীতবিতান – দুই [প্রকৃতি – বিবিধ গান], দীপ প্রকাশন, কলকাতা, ১ বৈশাখ ১৪২৪ সংস্করণ, নভেম্বর ২০১৯ মুদ্রণ
* পূর্ণেন্দুবিকাশ সরকার (সংকলন ও সম্পাদনা), *গীতবিতান তথ্যভাণ্ডার*, সিগনেট প্রেস, কলকাতা, ২০১৯
* রবীন্দ্রনাথ ঠাকুর, *[[গীতবিতান]]* (অখণ্ড সংস্করণ), বিশ্বভারতী গ্রন্থনবিভাগ, কলকাতা, কার্তিক ১৪১২ পুনর্মুদ্রণ
* সুরেন মুখোপাধ্যায়, *রবীন্দ্র-সঙ্গীত-কোষ*, সাহিত্য প্রকাশ, কলকাতা, ২২ শ্রাবণ ১৪১৬ সংস্করণ

## বহিঃসংযোগ

বিষয়শ্রেণী:রবীন্দ্রসঙ্গীত
বিষয়শ্রেণী:ভানুসিংহ ঠাকুরের পদাবলী